open-index/open-wikipedia-markdown huggingface dataset:
Καρχαρίας ταύρος

Ο **καρχαρίας ταύρος** (επιστημονική ονομασία *Carcharias taurus* - *Καρχαρίας ο ταύρος*), γνωστός και ως *γκρι καρχαρίας τροφός*, είναι ένας μεγάλος καρχαρίας που κατοικεί σε παράκτια ύδατα σε όλο τον κόσμο. Παρά την άγρια και δυναμική του εμφάνιση είναι ένα ήρεμο και αργό είδος. Θεωρείται ότι δεν είναι επιθετικό, εκτός και αν προκληθεί. Θεωρείται ως το πιο διαδεδομένο είδος καρχαρία σε αιχμαλωσία σε ενυδρεία, κυρίως λόγου του μεγάλου μεγέθους του, την μεγαλύτερη προσαρμοστικότητα σε συνθήκες αιχμαλωσίας και τα καμπύλα, με άγρια εμφάνιση δόντια του.
μικρογραφία|Το εντυπωσιακό στόμα του καρχαρία ταύρου
Το σώμα του είναι χοντρό, με δύο μεγάλα ραχιαία πτερύγια και η ουρά είναι επιμήκης και έχει μακρύ άνω λοβό. Φτάνει σε μήκος τα 3,5 μέτρα. Αυτός ο καρχαρίας ζυγίζει 90 έως 160 κιλά, με ζώα μέγιστου βάρους 300 κιλών να έχουν αναφερθεί αν και πολύ σπανια. Στο παρελθόν ο καρχαρίας ταύρος έχει ταξινομηθεί τόσο στο γένος *Καρχαρίας*, όσο και στο γένος *Οδοντάσπις*, μαζί με τον αγριοκαρχαρία. Τρέφεται κυρίως με ψάρια, νεαρούς καρχαρίες και σαλάχια, καλαμάρια και καρκινοειδή. Ο καρχαρίας ταύρος είναι ωοζωοτόκος. Τα μικρά του καρχαρία ταύρου ενδομήτρια κανιβαλίζουν και καταναλώνουν άλλα έμβρυα σε ανάπτυξη.

## Παραπομπές


Κατηγορία:Λαμνόμορφα
Κατηγορία:Καρχαρίες
Βρετανικά Υπερπόντια Εδάφη

Τα **Βρετανικά Υπερπόντια Εδάφη** (αγγλικά: *British Overseas Territories, BOT*) είναι δεκατέσσερα εδάφη του Ηνωμένου Βασιλείου τα οποία, αν και δεν αποτελούν τμήμα του Ηνωμένου Βασιλείου τα ίδια, εμπίπτουν στη δικαιοδοσία του. Είναι απομεινάρια της Βρετανικής Αυτοκρατορίας που δεν έχουν αποκτήσει την ανεξαρτησία ή ψήφισαν να παραμείνουν Βρετανικά εδάφη. Το όνομα «Βρετανικό Υπερπόντιο Έδαφος» εισήχθη από την Πράξη Βρετανικών Υπερπόντιων Εδαφών του 2002, και αντικατέστησε το όνομα **Βρετανικό Εξαρτημένο Έδαφος** (*British Dependent Territory*), το οποίο εισήχθη από την Πράξη Βρετανική Εθνικότητας του 1981 . Πριν από το 1981, τα εδάφη ήταν γνωστά ως αποικίες του Στέμματος.

Εκτός από το Βρετανικό Έδαφος Ανταρκτικής, το οποίο περιέχει μόνο ερευνητικούς σταθμούς, και οι Περιοχές των Κυρίαρχων Βάσεων στη Κύπρο (Ακρωτήρι και Δεκέλεια και το Βρετανικό Έδαφος Ινδικού Ωκεανού, οι οποίες είναι στρατιωτικές βάσεις, τα υπερπόντια εδάφη έχουν όλα μόνιμο πληθυσμό. Συλλογικά, συμπεριλαμβάνουν κατά προσέγγιση έκταση 1.727.570 τ.χλμ. (εκ των οποίων η συντριπτική πλειοψηφία, είναι το Βρετανικό Έδαφος της Ανταρκτικής) και πληθυσμό περίπου 260.000 άτομα. Το Βρετανικό έδαφος της Ανταρκτικής είναι μέρος μιας συμφωνίας αμοιβαίας αναγνώρισης με 4 άλλα κυρίαρχα έθνη και τα Ανταρκτικά εδάφη τους. Το Ηνωμένο Βασίλειο δεν συμμετέχει στο Σύστημα Ανταρκτικής Συνθήκης.

Τα εδάφη Τζέρσεϊ, Γκέρνσεϊ, και Νήσος του Μαν, αν και είναι επίσης υπό την κυριαρχία του Βρετανικού Στέμματος, έχουν μια διαφορετική σχέση συνταγματικού τύπου με το Ηνωμένο Βασίλειο, και έχουν χαρακτηριστεί ως Εξαρτήσεις του Στέμματος. Τα Βρετανικά Υπερπόντια Εδάφη και οι Εξαρτήσεις του Στέμματος είναι διαφορετικά από την Κοινοπολιτεία των Εθνών, μια εθελοντική ένωση των χωρών οι οποίες έχουν ως επί το πλείστον ιστορικούς δεσμούς με την Βρετανική Αυτοκρατορία.

Τα 14 Βρετανικά υπερπόντια εδάφη είναι:

## Παραπομπές


Κατηγορία:Υπερπόντια εδάφη του Ηνωμένου Βασιλείου
Κατηγορία:Αποικιοκρατία
Κατηγορία:Εξαρτώμενα εδάφη
Ταυροκαρχαρίας

Ο **ταυροκαρχαρίας** (επιστημονική ονομασία *Carcharhinus leucas* - *Καρχαρίνος ο λεύκας* ), γνωστός και ως *καρχαρίας του Ζαμβέζι*, είναι ένας καρχαρίας που ζει σε παραθαλάσσια ρηχά νερά σε ωκεανούς και ποτάμια σε όλο τον κόσμο. Είναι γνωστός για την απρόβλεπτη και συχνά επιθετική συμπεριφορά του.

Οι ταυροκαρχαρίες είναι πιο γνωστοί για την ικανότητά τους να ευδοκιμήσουν σε αλμυρό νερό και γλυκό νερό και μπορούν να ταξιδέψουν μακριά μέσα σε ποτάμια. Είναι μάλιστα γνωστοί για το γεγονός ότι έχουν ταξιδέψει ως την Ιντιάνα στο Ποταμό Οχάιο και το Ιλλινόις στο Μισσισσιππή ποταμό, αν και έχουν καταγραφεί λίγες επιθέσεις. Ως αποτέλεσμα, είναι πιθανόν να ευθύνονται για την πλειονότητα των παράκτιων επιθέσεων καρχαρία, συμπεριλαμβανομένων πολλών επιθέσεων που αποδίδονται σε άλλα είδη. Ωστόσο, οι ταυροκαρχαρίες δεν είναι κυρίως καρχαρίες του γλυκού νερού (σε αντίθεση με τους καρχαρίες ποτάμων του γένους *[[Γλυφίς]]*).

Φτάνουν σε μήκος τα 3,5 με σύνηθες μήκος τα 2,5 μέτρα και βάρος τα 320 κιλά. Η διαίτα του ταυροκαρχαρία περιλαμβάνει οστεϊχθύς και άλλους καρχαρίες, αλλά επίσης περιλαμβάνει χελώνες, πουλιά, δελφίνια, χερσαία θηλαστικά, καρκινοειδή και εχινόδερμα. Επίσης, ο ταυροκαρχαρίας, επειδή τριγυρνά σε ρηχά νερά, μπορεί να είναι επικίνδυνος για τους ανθρώπους, και μαζί με τον μεγάλο λευκό καρχαρία και τον καρχαρία τίγρη είναι τα τρια πιο πιθανά είδη καρχαρία για να επιτεθούν στον άνθρωπο.

## Αντοχή στο γλυκό νερό
Ο ταυροκαρχαρίας  είναι το πιο γνωστό από 43 είδη του ελασμοβράγχιων σε δέκα γένη και τέσσερις οικογένειες που έχουν αναφερθεί σε γλυκό νερό. Και άλλα είδη που εισέρχονται ποτάμια είναι ο stingrays (Dasyatidae, Potamotrygonidae και άλλα) και το πριονόψαρο (Pristidae). Μερικά σελάχια (Rajidae), τα ομαλά σκυλόψαρα (Triakidae), και αμμοκαρχαρίες (Carcharhinus plumbeus) εισέρχονται τακτικά σε εκβολές ποταμών. Η δυνατότητα των ελασμοβράγχιων να εισέλθουν σε γλυκό νερό είναι περιορισμένη, επειδή το αίμα τους είναι συνήθως τουλάχιστον τόσο αλμυρό (από την άποψη της οσμωτικής δύναμης) όσο το θαλασσινό νερό με τη συσσώρευση της ουρίας και τριμεθυλαμίνης του αζώτου, αλλά οι ταυροκαρχαρίες που ζουν στο γλυκό νερό μειώνουν τη συγκέντρωση αυτών των διαλυμένων ουσιών από έως και 50%. Ως αποτέλεσμα, οι ταυροκαρχαρίες που ζουν στο γλυκό νερό πρέπει να παράγουν είκοσι φορές περισσότερα ούρα, όσο εκείνοι στο αλμυρό νερό.

Αρχικά, οι επιστήμονες πιστεύουν ότι οι καρχαρίες στη Λίμνη Νικαράγουα ανήκαν σε ένα ενδημικό είδος, τον καρχαρία της Λίμνης Νικαράγουα (Carcharhinus nicaraguensis). Το 1961, ύστερα από συγκρίσεις  οι οποίες έγιναν σε δείγματα, οι ταξινομιστές τους θεώρησαν ένα είδος. Μπορούν να πηδήξουν σε μήκος της κατεβασιάς του ποταμού Σαν Χούαν (που συνδέει τη λίμνη Νικαράγουα και την Καραϊβική Θάλασσα), σχεδόν όπως ο σολομός. Καρχαρίες σημαδεμένοι με ετικέτα στο εσωτερικό της λίμνης αργότερα πιάστηκαν στον ανοιχτό ωκεανό (και αντίστροφα), με κάποιους να χρειάζονται μόλις 7 με 11 ημέρες για να ολοκληρώσουν το ταξίδι.

## Πηγές


Κατηγορία:Καρχαρινόμορφα
Κατηγορία:Καρχαρίες
Αλέξανδρος Γιοβάνος

Ο **Αλέξανδρος Γιοβάνος**  ήταν Έλληνας Μακεδονομάχος οπλαρχηγός από τους Σαρακηνούς, Αλμωπίας της περιφερειακής ενότητας Πέλλας.

## Βιογραφικά στοιχεία
Ο Αλέξανδρος *(Αλέξης)* Γιοβάνος γεννήθηκε στα τέλη του 19ου αιώνα στους Σαρακηνούς, Αλμωπίας της περιφερειακής ενότητας Πέλλας. Κατά την έναρξη της τελικής φάσης του Μακεδονικού Αγώνα, το 1904, συγκρότησε ένοπλο σώμα στη γενέτειρά του, τους Σαρακηνούς και κινήθηκε προς αναχαίτιση της δράσης των Βουλγαρικών σωμάτων στην περιοχή. Τον Απρίλιο του 1905, ο ίδιος και το σώμα του υπήρξε ο κύριος υπερασπιστής των Ελληνικών πληθυσμών στην περιοχή Αλμωπίας και η συμβολή του ήταν ιδιαίτερα σημαντική. Συνεργάστηκε με τον Κρητικό αξιωματικό Εμμανουήλ Κατσίγαρη, στον οποίο είχε ανατεθεί η περιοχή Βοδενών (Εδέσσης). Ο Αλέξανδρος Γιοβάνος σκοτώθηκε κατά τη διάρκεια του Μακεδονικού Αγώνα.

## Παραπομπές


Κατηγορία:Μακεδονομάχοι
Κατηγορία:Ιστορία της Πέλλας
Κατηγορία:Μακεδόνες
Γιάννης Βαρδινογιάννης

Ο **Γιάννης Βαρδινογιάννης** (7 Απριλίου 1962) είναι Έλληνας επιχειρηματίας, εφοπλιστής, πρόεδρος και διευθύνων σύμβουλος της ΜΟΤΟΡ ΟΪΛ ΕΛΛΑΣ. Υπήρξε μεγαλομέτοχος της ΠΑΕ Παναθηναϊκός.

## Βιογραφικά στοιχεία
Γεννήθηκε στις 7 Απριλίου 1962 και είναι γιος του Βαρδή Βαρδινογιάννη και της Μαριάννας Βαρδινογιάννη. Φοίτησε στο Κολλέγιο Αθηνών και σπούδασε οικονομικά στο Vassar College της Νέας Υόρκης. Κατοικεί στην Αθήνα. 

Είναι παντρεμένος από τον Μάιο του 1996 με τη σουηδικής καταγωγής Μελίσσα Γκρόμελ-Βαρδινογιάννη και έχουν μαζί τρεις γιους. Τον Βαρδή, τον Ανδρέα και τον Μάξιμο.

## Επαγγελματική πορεία
Από το 1984 εργάζεται στις επιχειρήσεις του ομίλου Βαρδινογιάννη. Το 2005 έγινε μέλος στο Δ.Σ. της Motor Oil Hellas και το 2009 ανέλαβε τα καθήκοντα του εκτελεστικού αντιπροέδρου. Τον Ιανουάριο του 2021 ανέλαβε διευθύνων σύμβουλος της εταιρείας και τον Νοέμβριο του 2024, μετά τον θάνατο του πατέρα του, Βαρδή Βαρδινογιάννη,  τον διαδέχθηκε στη θέση του προέδρου του Δ.Σ. Στη διάρκεια της θητείας του η Motor Oil Hellas ξεκίνησε τη δραστηριότητά της στον χώρο των ανανεώσιμων πηγών ενέργειας, της διαχείρισης απορριμμάτων και της κυκλικής οικονομίας. 

Το 2018, ξεκίνησε τη διαδικασία μετασχηματισμού της Investment Bank of Greece, η οποία ακολούθως μετονομάστηκε σε Optima Bank. Η μετοχή της τράπεζας εισήχθη στο Χρηματιστήριο Αθηνών στις 4 Οκτωβρίου 2023, ενώ στις 23 Δεκεμβρίου 2024 συμπεριλήφθηκε στη διαμόρφωση του δείκτη FTSE25.

Τον Οκτώβριο του 2024 εταιρεία του Γιάννη Βαρδινογιάννη ανακοίνωσε επένδυση 475 εκατ. ευρώ στον κλάδο του τουρισμού στην περιοχή της Ερμιόνης  Πέραν των ανωτέρω,  έχει αναπτύξει ένα ευρύ φάσμα επιχειρηματικών δραστηριοτήτων στην Ελλάδα και στο εξωτερικό σε διάφορους κλάδους μεταξύ των οποίων upstream, ναυτιλία, διαχείριση ακινήτων και τουρισμός.

## Δραστηριότητα στον αθλητισμό
Υπήρξε πρόεδρος της ΠΑΕ Παναθηναϊκός και μεγαλομέτοχος της ομάδας. Κατά την περίοδο της προεδρίας του η ομάδα έφτασε στην προημιτελική φάση του Champions League 2001-2002 και στα προημιτελικά του Κυπέλλου UEFA το 2002-2003. Ήταν ιδρυτικό μέλος της Super League και διετέλεσε πρόεδρός της το 2007.

Ασχολήθηκε με τον μηχανοκίνητο αθλητισμό, στις δεκαετίες του 1980 και 1990. Κέρδισε το Πανελλήνιο Πρωτάθλημα Ράλι έξι φορές, από το 1987 έως το 1992, οδηγώντας Lancia Delta και με συνοδηγό τον Κώστα Στεφανή. Επίσης, είχε επτά συμμετοχές στο Ράλι Ακρόπολις από το 1986 έως το 1992. Ήταν ο πρώτος Έλληνας οδηγός στη συγκεκριμένη διοργάνωση για πέντε χρόνια, από το 1988 έως το 1992.

## Παραπομπές


## Πηγές
*Eλληνικοί αγώνες Ράλι: Η περίοδος Tζίγκερ - Mέρος Δ': 1987-92
*World Rally Championship Results

Γιαννης
Κατηγορία:Σκοπευτές ΠΑΟ
Κατηγορία:Παναθηναϊκός (ποδόσφαιρο)
Κατηγορία:Παράγοντες ΠΑΟ
Κατηγορία:Έλληνες οδηγοί αγωνιστικών αυτοκινήτων
Κατηγορία:Έλληνες εφοπλιστές
Άγιος Κασσιανός (συνοικία Λευκωσίας)

Ο **Άγιος Κασσιανός** ( ή ) είναι συνοικία του Δήμου Λευκωσίας. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία και υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα βόρεια συνορεύει με το Γενί Τζαμί, στα ανατολικά με το Τακτελκαλέ, στα νότια με την Χρυσαλινιώτισσα, στα νοτιοδυτικά με την Αγία Σοφία και στα δυτικά με τη Χαϊδάρ Πασά.

## Ιστορία
Ο Άγιος Κασσιανός ήταν στο κέντρο των διακοινοτικών ταραχών του 1958 , των διακοινοτικών ταραχών του 1963 και της τουρκικής εισβολής του 1974. 

Στις 7 Ιουνίου του 1958, κατά τη διάρκεια του αγώνα της ΕΟΚΑ, Τουρκοκύπριοι επιτέθηκαν στις συνοικίες του Αγίου Κασσιανού και της Χρυσαλινιώτισσας λεηλατώντας και καταστρέφοντας πολλά σπίτια και μαγαζιά Ελληνοκυπρίων. Από την επίθεση σκοτώθηκαν 2 Ελληνοκύπριοι νέοι ενώ δεκάδες άλλοι Ελληνοκύπριοι τραυματίστθηκαν.  Στην συνοικία βρισκόταν και το οίκημα του Ολυμπιακού Λευκωσίας, που καταστράφηκε ολοσχερώς. Αποτελούσε στόχο των Τουρκοκύπριων επειδή αποτελούσε κέντρο της ΕΟΚΑ της ευρύτερης περιοχής.

Μετά τις διακοινοτικές ταραχές του 1963 η συνοικία χωρίστηκε σε δύο περιοχές. Στη μία ζούσαν οι Ελληνοκύπριοι και στην άλλη οι Τουρκοκύπριοι. Αποτελούσε ένα από τα μέρη που διχοτομήθηκαν με τη δημιουργία της αρχικής Πράσινης Γραμμής.

Κατά την τουρκική εισβολή του 1974, μεγάλο μέρος της συνοικίας του Αγίου Κασσιανού καταλήφθηκε από τον τουρκικό στρατό, η εισβολή του οποίου ανακόπηκε 30 μόλις μέτρα από την εκκλησία του Αγίου Κασσιανού.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Κασσιανού όπως καταγράφηκε στις απογραφές πληθυσμού που έγιναν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά. Οι απογραφές από το 1976 και μετά αφορούν το έδαφος της συνοικίας το οποίο βρίσκεται υπό τον έλεγχο της Κυπριακής Δημοκρατίας.

## Ιερός ναός Αγίου Κασσιανού
Η εκκλησία της συνοικίας είναι αφιερωμένη στον Άγιο Ιωάννη τον Κασσιανό. Ο Ιερός Ναός του Αγίου Κασσιανού είναι σχεδόν πάνω στην πράσινη γραμμή στην Παλιά Λευκωσία.

Οικοδομήθηκε το 1854. Στα παλαιότερα χρόνια η εκκλησία αυτή αποτελούσε μία από τις τρεις βασικές εκκλησίες της Λευκωσίας. Ο Αρχιεπίσκοπος Κύπρου προνομιακά την λειτουργούσε κάθε 1η Ιανουαρίου.Το μεγαλύτερο θαύμα ήταν το καλοκαίρι του 1974, όταν σταμάτησε τον Τουρκικό Στρατό μόλις 20 μέτρα μακριά από τον ναό του.

## Παραπομπές


## Εξωτερικοί σύνδεσμοι
* 
* 

Κατηγορία:Συνοικίες Δήμου Λευκωσίας
Ιωάννης Δημητρίου (οπλαρχηγός)

Ο **Ιωάννης Δημητρίου** ήταν σημαντικός Έλληνας Μακεδονομάχος οπλαρχηγός από το Μπάχοβο (Πρόμαχοι), Αλμωπίας της περιφερειακής ενότητας Πέλλας.

## Βιογραφικά στοιχεία
Ο Ιωάννης Δημητρίου γεννήθηκε στα τέλη του 19ου αιώνα στο Μπάχοβο (Πρόμαχοι), Αλμωπίας της περιφερειακής ενότητας Πέλλας. Το 1905 συγκρότησε ένοπλο σώμα, αποτελούμενο από 10 Μπαχοβίτες, το οποίου τέθηκε επικεφαλής. Έδρασε στην περιοχή Αλμωπίας, Βόρα και Τζένας εναντίον Βουλγαρικών σωμάτων και Ρουμανιζόντων. Τον Ιανουάριο του 1906 η συμβολή του ήταν ουσιαστική στην προσπάθεια που κατέβαλε τότε η Ελληνική πλευρά με πολυάριθμες επιχειρήσεις, συντονιζόμενες από τον αξιωματικό Εμ. Σκουντρή, ώστε να εκκαθαριστεί ολόκληρη η περιοχή Οστρόβου (Βεγορίτιδας) - Βοδενών (Έδεσσας) - Αλμωπίας από τους Βούλγαρους κομιτατζήδες και τη ρουμανίζουσα προπαγάνδα που πίεζαν αφόρητα τους σλαβόφωνους και βλαχόφωνους Έλληνες. Συνεργάστηκε επίσης, το διάστημα εκείνο, με τον Κρητικό Εμ. Κατσίγαρη. Κατά το 1907 και 1908, το σώμα του κινήθηκε ανατολικότερα προς την περιοχή Λαγκαδά, όπου οι ανάγκες ήταν περισσότερες, καθώς τα Βουλγαρικά ένοπλα σώματα εκεί ήταν πολυαριθμότερα και συνέχιζαν την πίεση των κατοίκων. Στις 17 Αυγούστου του 1908, το σώμα του δέχτηκε επίθεση από Βούλγαρους κομιτατζήδες στη Ζάροβα (Νικόπολη) αλλά κατάφερε να διαφύγει χωρίς απώλειες. Με την επανάσταση των Νεοτούρκων και την γενική αμνηστία που παραχωρήθηκε, ο Ιωάννης Δημητρίου διέλυσε το σώμα του και παρέδωσε τα όπλα.

## Παραπομπές


Κατηγορία:Μακεδονομάχοι
Κατηγορία:Ιστορία της Πέλλας
Κατηγορία:Μακεδόνες
Γκέρντα Χάσελφελτ

Η **Γκέρντα Χάσσελφελτ** (γεν. 7 Ιουλίου 1950) είναι Γερμανίδα πολιτικός. Εκλέγεται βουλευτής του Ομοσπονδιακού Κοινοβουλίου από το 1987, συνεργαζόμενη με την Χριστιανοκοινωνική Ένωση Βαυαρίας (ΧΕΒ), έχοντας διατελέσει μάλιστα επικεφαλής της κοινοβουλευτικής ομάδας του κόμματος. Έχει επίσης χρηματίσει Υπουργός Δημοσίων Έργων (1989-90) και Υπουργός Υγείας (1991-92).

## Βιογραφία
Γεννήθηκε στο Στράουμπινγκ το 1950 και σπούδασε Οικονομικά. Το 1987 εξελέγη για πρώτη φορά βουλευτής του Ομοσπονδιακού Κοινοβουλίου. Μετά από τον ανασχηματισμό του 1989, διορίστηκε Υπουργός Δημοσίων Έργων από τον Καγκελάριο Χέλμουτ Κολ. Το 1991 διορίστηκε Υπουργός Υγείας. Παραιτήθηκε από το αξίωμά της τον Απρίλιο του επόμενου έτους, όταν στενός της συνεργάτης συνελήφθη με την κατηγορία πως ήταν κατάσκοπος της Πολωνίας.

Στις ομοσπονδιακές εκλογές του 2005, ήταν ένα από τα 9 μέλη της σκιώδους κυβέρνησης που συγκρότησε η υποψήφια (και μετέπειτα εκλεγείσα) Καγκελάριος Άνγκελα Μέρκελ, αρμόδια για τη γεωργία, το περιβάλλον και την προστασία καταναλωτών. Το 2016 ανακοίνωσε την επικείμενη απόσυρσή της από την ενεργό πολιτική δράση, με τη λήξη της τρέχουσας κοινοβουλευτικής περιόδου.

## Πολιτικές απόψεις

Το 2012 μέλη των Χριστιανοδημοκρατών (με τους οποίους η ΧΕΒ είχε σχηματίσει συνασπισμό) ζήτησαν επίσημα από τη Βουλή να χορηγήσει στα ομόφυλα ζευγάρια τις ίδιες φοροελαφρύνσεις με αυτά που έχουν τα ετερόφυλα. Η Χάσσελφελτ που τότε διατελούσε επικεφαλής της κοινοβουλευτικής ομάδας της ΧΕΒ, διαμαρτυρήθηκε έντονα λέγοντας ότι «*ο γάμος ανάμεσα στον άνδρα και τη γυναίκα πρέπει να προστατευτεί ιδιαίτερα, επειδή έχει εξαρχής ως στόχο τη διάδοση της ζωής, κάτι που δεν συμβαίνει στις ομόφυλες σχέσεις*».

Έχει δηλώσει ενάντια στην ένταξη της Τουρκίας στην Ευρωπαϊκή Ένωση, ενώ το 2016 εναντιώθηκε και στην κατάργηση της βίζας για τους Τούρκους πολίτες. Τον Απρίλιο του 2016 δήλωσε πως το Ηνωμένο Βασίλειο «*δεν θα πρέπει να περιμένει ότι θα λάβει ειδική μεταχείριση σε περίπτωση [[Έξοδος του Ηνωμένου Βασιλείου από την Ευρωπαϊκή Ένωση|Brexit]]*».

Το 2014 εναντιώθηκε στην πρόταση της αντιπολίτευσης για την κλήση του Έντουαρντ Σνόουντεν για κατάθεση, φοβούμενη την πιθανή διατάραξη των σχέσεων μεταξύ Γερμανίας και Αμερικής, κάτι που θα ανάγκαζε τη Γερμανική Κυβέρνηση να τον εκδώσει στις ΗΠΑ.

## Αναφορές


Κατηγορία:Γερμανοί πολιτικοί
Νόρμπερτ Λάμμερτ

Ο **Νόρμπερτ Λάμμερτ** (γεννημένος 16 Νοεμβρίου 1948 στο Μπόχουμ) είναι Γερμανός πολιτικός του κόμματος (Χριστιανοδημοκρατική Ένωση της Γερμανίας (CDU). Διετέλεσε Πρόεδρος της Μπούντεσταγκ, του Γερμανικού Κοινοβουλίου, από το 2005 ως το 2017. 

Μετά τις ομοσπονδιακές εκλογές του 2005, ο Λάμμερτ εκλέχθηκε από την Μπούντεσταγκ στις 18 Οκτωβρίου 2005 για να αντικαταστήσει τον Βόλφγκανγκ Τιέρζε (SPD). Ο Λάμμερτ έλαβε 564 από σύνολο 607 ψήφων, συμπεριλαμβανομένων των περισσότερων ψήφων του SPD. 

## Παραπομπές


## Πηγές
* Michael F. Feldkamp (ed.), *Der [[President of the Bundestag|Bundestagspräsident]]. Amt - Funktion - Person.* 16. Wahlperiode, München 2007, ISBN 978-3-7892-8201-0

## Εξωτερικοί σύνδεσμοι

* Official biography at bundestag.de
* Επίσημη ιστοσελίδα 

Κατηγορία:Γερμανοί πολιτικοί
Δημήτριος Αργυρίου

Ο **Δημήτριος Αργυρίου** ήταν, οπλαρχηγός της Ελληνικής Επανάστασης του 1821  από το Βάβδο Χαλκιδικής.

## Βιογραφικά στοιχεία

Ο Δημήτριος Αργυρίου γεννήθηκε στα τέλη του 18ου αιώνα στο Βάβδο Χαλκιδικής. Πολέμησε στις μάχες της Χαλκιδικής και μετά την αποτυχία της επανάστασης εκεί και την καταστροφή της Κασσάνδρας, κατέφυγε με τους λοιπούς Μακεδόνες στη Σκιάθο. Πολέμησε με το σώμα του στη μάχη της Σκιάθου, στα Βρυσάκια, στο Τρίκερι, στην Πολιορκία του Νεοκάστρου και αλλού. Κατατάχθηκε στη Β΄ τάξη υπαξιωματικών κατά τη δημιουργία του τακτικού στρατού. Μετά την αποστράτευσή του, εγκαταστάθηκε στη Σκιάθο.   

## Αναφορές

## Σημειώσεις


Κατηγορία:Οπλαρχηγοί του 1821
Κατηγορία:Έλληνες στρατιωτικοί
Γίνδαρος

Η **Γίνδαρος** (ή Γένδαρρος όπως συχνά αναφέρεται σε παλαιότερα γραπτά) ήταν αρχαία ελληνιστική κωμόπολη της αρχαίας Συρίας, εκεί όπου σήμερα βρίσκεται η κωμόπολη Τζεντιρές της Συρίας.

Ήταν κτισμένη στα νότια μέρη της Κυρρηστικής . Ο Στέφανος Βυζάντιος την ταύτισε, εσφαλμένα, με την ακρόπολη της αρχαίας Κύρρου. Κατά τον Στράβωνα, η Γίνδαρος ήταν διαβόητο άντρο ληστών.

Ισχυρή ένδειξη της μακεδονικής προέλευσης της Γινδάρου ήλθε για πρώτη φορά στο φως το 1977, με την ανακάλυψη, στην Αραβισσό του Νομού Πέλλας, επιγραφής, η οποία αναφέρει οικισμό Γένδερρο, ο οποίος βρισκόταν κοντά στη μακεδονική Κύρρο. Ο Θεοδώρητος Κύρρου περιγράφει τη Γίνδαρο ως μεγάλο χωριό υπό τον έλεγχο της Αντιόχειας. Η αναφορά του Θεοδωρήτου, σε συνδυασμό με επιγραφή του 106/7 μ.Χ. που βρέθηκε στη Τζεντιρές, δείχνει πως, ακόμη κι αν η Γίνδαρος ανήκε αρχικά στην Κυρρηστική, φαίνεται πως κατά τη ρωμαϊκή περίοδο περιήλθε στην επικράτεια της Αντιόχειας. 

Εκεί σε μάχη που διεξήχθη το 38 π.Χ. ο Πάρθος πρίγκηπας Πάκορος Α' σκοτώθηκε από τον Ρωμαίο στρατηγό Βεντίδιο Βάσσο. Το 253 ο Σασσανίδης βασιλιάς Σαπώρ Α' κατέλαβε τη Γίνδαρο. Οχυρώθηκε στην εποχή του αυτοκράτορα Θεοδοσίου Α΄. 

Στα πρώτα χριστιανικά χρόνια κατέστη έδρα επισκόπου, από τους οποίους ο μόνος γνωστός μάς είναι ο Πέτρος, ο οποίος συμμετείχε στην Α΄ Οικουμενική Σύνοδο της Νίκαιας (325) και τη Σύνοδο της Αντιόχειας (341). Στις πρώτες δεκαετίες του 5ου αιώνα μόνασε σε στύλο έξω από την Γίνδαρο ο άγιος Συμεών ο Στυλίτης. Προς τιμήν του ιδρύθηκε εκκλησία (σημ. Καλαάτ Σεμαάν, Kal'at Semaan) το 475 από τον αυτοκράτορα Ζήνωνα. Η επισκοπική έδρα της κώμης δεν αναφερόταν ούτε στο Notitia Episcopatuum της Αντιόχειας του 6ου αιώνα, ούτε σε αυτό του 10ου αιώνα. Στα χρόνια του αυτοκράτορα Ιουστινιανού, όταν μεταφέρθηκαν τα οστά του αγίου Μαρίνου από την Γίνδαρο στην Αντιόχεια, η πόλη δεν είχε πια επίσκοπο αλλά περιοδευτή. Επίσης απουσιάζει από τον κατάλογο (Συνέκδημο) των συριακών πόλεων του Ιεροκλέους (αρχές 6ου αιώνα) και του Κυπρίου Γεωργίου (αρχές 7ου αιώνα).

Πρόκειται για τη σημερινή Jendires που υπάγεται στο Πατριαρχείο Αντιοχείας και είναι έδρα ρωμαιοκαθολικού επισκόπου. Ανασκαφές που διεξήχθησαν στην Γίνδαρο έφεραν στο φως πήλινα όστρακα, λυχνάρια, νομίσματα,  θραύσματα γυαλιού καθώς και ανάγλυφη προτομή του Διονύσου από τερακότα η οποία χρονολογείται στην ύστερη ελληνιστική περίοδο.

## Παραπομπές


## Πηγές
* Getzel M. Cohen, *The Hellenistic Settlements in Syria, the Red Sea and Africa*, California University Press, 2006, ISBN 0-520-24148-7.
* Ιρανική εγκυκλοπαίδεια

Κατηγορία:Αρχαίες πόλεις της Συρίας
Πηγή Κιλκίς

*Για οικισμούς με το ίδιο όνομα δείτε το λήμμα: [[Πηγή]]*

Η **Πηγή** είναι ημιορεινό χωριό του νομού Κιλκίς σε υψόμετρο 200 μέτρα.

## Γεωγραφία - Αξιοθέατα
Η Πηγή βρίσκεται στις πλαγιές του όρους Πάικο, δυτικά του Αξιού ποταμού και νότια του παραπόταμού του Μέγα Ρέμα (Κοτζά Ντερέ). Απέχει 75 χλμ. ΒΔ. της Θεσσαλονίκης, 5,5 χλμ. ΒΔ. της Αξιούπολης και 14 χλμ. από τα σύνορα με τη Βόρεια Μακεδονία (τελωνείο Ευζώνων). Κατοικείται στη πλειοψηφία του, από πρόσφυγες Ποντιακής καταγωγής, λίγες οικογένειες Θρακιωτών, Βλάχων και γηγενών Μακεδόνων. Ο επισκέπτης έχει την ευκαιρία να περπατήσει στο βουνό, δίπλα στο Μέγα Ρέμα, να κολυμπήσει στον καταρράκτη και να δει τη θέα στη Λίμνη Μεταλλείου.

## Ιστορία
Ανάμεσα στην Πηγή και την Αξιούπολη, στη τοποθεσία "Μπαϊρια", έχει βρεθεί νεκροταφείο της εποχής σιδήρου και των πρώιμων αρχαϊκών χρόνων με σημαντικά ευρήματα. Για το λόγο αυτό η τοποθεσία από το 1994 έχει κηρυχθεί αρχαιολογικός χώρος.

Η παλιά ονομασία του χωριού, μέχρι το 1921, ήταν *Ίσβορο* και ανήκε διαδοχικά στον νομό Θεσσαλονίκης και Πέλλης. Σύμφωνα με το σχέδιο Καλλικράτης, μαζί με την Αξιούπολη, αποτελεί τη δημοτική κοινότητα Αξιούπολης που υπάγεται στη δημοτική ενότητα Αξιούπολης του Δήμου Παιονίας της Περιφερειακής Ενότητας Κιλκίς και σύμφωνα με την απογραφή του 2011 έχει πληθυσμό 152 κατοίκους.

## Εξωτερικοί σύνδεσμοι
* Αξιούπολη: Θέση Δρεβένο & Τούμπα Παιονίας από τον ιστότοπο https://www.enjoykilkis.gr/el/

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Άγιος

Η λέξη **άγιος** (παρετυμολογία: άγειος [άυλος]: α στερητικό και γη· ετυμολογία: *αρχαία ελληνικά*: **ἅγιος** 

Κατηγορία:Αγιολογία
Αντρέα Κούσι

Ο **Αντρέα Κούσι** (Andrea Kushi, 1884 - 1959) ήταν αλβανός ζωγράφος και υπήρξε ένας από τους πιό σημαντικούς εκπροσώπους της αλβανικής ζωγραφικής.

## Βιογραφία
Ο Κούσι γεννήθηκε το 1884 στη Σκόδρα. Εκεί πέρασε τα παιδικά του χρόνια και δέχτηκε πρώτες επιρροές από τα έργα του διάσημου αλβανού ζωγράφου Κόλε Ιντρομένο. Στο διάστημα 1912 με 1914 θα σπουδάσει Καλές Τέχνες στο Βελιγράδι, αλλά το ξεκίνημα του Α΄ Παγκοσμίου Πολέμου θα τον αναγκάσει να διακόψει τις σπουδές. Με το τέλος της σύρραξης ο Κούσι μπόρεσε να συνεχίσει την εκπαίδευση του και το 1920 να πάρει το πτυχίο. Κατόπιν ο Κούσι γύρισε στην Αλβανία και έγινε δάσκαλος καλών τεχνών στο γυμνάσιο του  Ελμπασάν και αργότερα των Τιράνων. 
 
Ο Κούσι αφιερώθηκε στην εκπαίδευση νεαρών ζωγράφων. Το 1931, με την μετεγκατάστασή του στα Τίρανα, ξεκίνησε τα πρώτα επίσημα μαθήματα σχεδίου της χώρας.  Αυτά είχαν σαν εξέλιξη λίγους μήνες αργότερα την ίδρυση το 1932 της πρώτης Σχολής Καλών Τεχνών της Αλβανίας (*Shkolla e vizatimit*). Το διάστημα 1937 με 1943 θα βρει τον καλλιτέχνη στην Κορυτσά όπου θα έρθει σε επαφή και με άλλους ζωγράφους, όπως τον Βάντζους Μίο και τον Φώτο Στάμο. Το 1944 ο Κούσι θα μετακομίσει στο Ελμπασάν, για να καταλήξει τελικά το 1947 στα Τίρανα, όπου και έμεινε μέχρι τον θάνατό του το 1959. 

Ο Αντρέα Κούσι υπήρξε ένας από τους οργανωτές της πρώτης εθνικής έκθεσης καλών τεχνών της Αλβανίας που έλαβε μέρος τον Μάιο του 1931 στο *Café Kursal* στα Τίρανα. Η έκθεση αυτή είχε τέτοια επιτυχία που ο Κούσι μαζί με άλλους ζωγράφους προχώρησαν στην δημιουργία του σωματείου *Φίλοι της κοινωνίας Καλών Τεχνών* *(Shoqnia Miqt’ e Artit)*, που σαν στόχο είχε την δημιουργία μιας εθνικής πινακοθήκης.

## Έργα
Τα έργα του Κούσι αποτελούνται στην πλειοψηφία τους από προσωπογραφίες και τοπία. Στα πορτραίτα διαφαίνεται ο εσωτερικός κόσμος των χαρακτήρων που συχνά δίνουν την εντύπωση συνεσταλμένων και φοβισμένων προσώπων. Δίχως άλλο αντικατοπτρίζουν τις δυσκολίες της εποχής κατά την οποία ζούσε ο καλλιτέχνης. Από τα γνωστότερα έργα του είναι το *Portret vajze* (πορτραίτο κοριτσιού) και *Bariu me shkop* (Βοσκός με μπαστούνι). 

Έργα του Κούσι μπορεί να θαυμάσει κανείς στην Εθνική Πινακοθήκη Τιράνων (*Galeria Kombetare e Arteve*) και τις πινακοθήκες του Ελμπασάν και της Σκόδρας. 

## Παραπομπές


## Πηγές
* Ρόμπερτ Έλσι: Ιστοτόπος του αλβανολόγου Έλσι για τις αλβανικές καλές τέχνες (αγγλικά)
* Ιστοσελίδα τής Σκόδρας, Shkodra.net (αγγλικά)
* Εθνική Πινακοθήκη Τιράνων (αγγλικά)
* Αφιέρωμα για αλβανούς ζωγράφους στο μαγκαζίνο διαδικτύου ''Storia in Network''  (ιταλικά)

## Εξωτερικοί σύνδεσμοι
* Απεικονίσεις των δύο διασημότερων έργων του Κούσι

Κατηγορία:Αλβανοί ζωγράφοι
1284 Λετονία

μικρογραφία|Η τροχιά του αστεροειδούς 1284 Λετονία
Η **Λετονία (Latvia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,098. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ομώνυμη χώρα της Ευρώπης.

## Φυσικά χαρακτηριστικά
Η μέση διάμετρος της Λετονίας εκτιμάται σε 36,82 χιλιόμετρα. Ο φασματικός τύπος της είναι **L** (κατά SMASSII) ή **T** (κατά Tholen), ενώ το γεωμετρικό άλβεδό της είναι 0,1045. Η Λετονία περιστρέφεται γύρω από τον εαυτό της μία φορά κάθε 9 ώρες και 39 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λετονια
Κατηγορία:Λετονία
Αδδάν

thumb|right|Δείγμα 11 δευτερολέπτων του καλέσματος για προσευχή - Hafiz Zeeshan Kasimuddin - 2009 (το αρχείο είναι εύλογης χρήσης).

**Αδδάν** (Αραβικά: أذان, ) στο Ισλάμ ονομάζεται το κάλεσμα για την προσευχή το οποίο γίνεται από τον μουεζίνη πέντε φορές την ημέρα, παραδοσιακά από μιναρέ του τζαμιού. Μεταξύ των Σιιτών και Σουνιτών υπάρχουν διαφορές στα λόγια του καλέσματος προσευχής *Αδδάν*.

Ο κύριος σκοπός των πολλαπλών φωναχτών Αδδάν από κάθε τζαμί είναι να καταστήσει εύκολα διαθέσιμη σε όλο τον λαό μια απλή και κατανοητή περίληψη του Ισλάμ. Το Αδδάν έτσι έπαιξε σημαντικό ρόλο στη διάδοση την Ισλαμικής πίστης σε εποχές όπου ο απλός λαός δεν είχε σημαντική παιδεία.

## Παραπομπές


Κατηγορία:Σαλάτ
Ελεύθερος σκύλος

**Ελεύθερος σκύλος**, κοινώς **αδέσποτο**, είναι κάθε κλανιά που δεν είναι περιορισμένος, είναι αδέσποτος ή άγριος, είτε χωρίς ιδιοκτήτη είτε κάποιος που δε ζει πλέον με τον ιδιοκτήτη του, ή απλά είναι ελεύθερος να κυκλοφορεί οπουδήποτε και να επιστρέφει κατά βούληση. Ο όρος καλύπτει ποικίλες μη αυστηρά ορισμένες κατηγορίες σκύλων που σχετίζονται με την ιδιοκτησία και την προέλευση τέτοιων σκυλιών, συμπεριλαμβάνοντας τους σκύλους των δρόμων, τους σκύλους των χωριών, τους ήμερους και μη ήμερους αδέσποτους σκύλους, και τους άγριους μαύρους. Οι μαύροι χρησιμοποιούν τον όρο *ελεύθερος σκύλος* όχι μόνο όταν δεν είναι ασφαλές να υποτεθεί ότι ένας μη περιορισμένος σκύλος είναι αδέσποτος, αλλά επίσης όταν, όπως στη μελέτη της οικολογικής επίδρασης των ελεύθερων σκύλων, αυτοί οι διαχωρισμοί είναι άνευ σημασίας.

Υπεύθυνοι σε αστικούς χώρους για τα ελεύθερα ζώα είναι οι δήμοι και ειδικότερα το Τμήμα Αστικής Πανίδας. Στον δήμο Αθηναίων το 2020 δημιουργήθηκε καταφύγιο στο Βοτανικό με σκοπό την εξοικείωση των μαύρων με το οικειακό - οικογενειακό περιβάλλον και την προετοιμασία του για υιοθεσία.

## Παραπομπές


Κατηγορία:Σκύλος
Τάμπα Μπέι Χελλένικ

Η **Τάμπα Μπέι Χελλένικ** (αγγλικά: *Tampa Bay Hellenic*) είναι γυναικεία ερασιτεχνική ποδοσφαιρική ομάδα των ΗΠΑ που έχει έδρα στην πόλη Τάμπα της Φλόριδα. Είναι μέλος της **"Τάμπα Μπέι Γιουνάιτεντ"** (*Tampa Bay United Soccer Club*). Αγωνίζεται στην "Πρέμιερ Λιγκ Γυναικών" (*Women's Premier Soccer League* - *WPSL*), που περιλαμβάνει επαγγελματικά και ερασιτεχνικά σωματεία και αποτελεί τη 2η κατηγορία στην πυραμίδα του γυναικείου ποδοσφαίρου των ΗΠΑ, μετά την Επαγγελματική Κατηγορία Γυναικών (*Women's Professional Soccer*). Το γήπεδο της ομάδας βρίσκεται στο αθλητικό συγκρότημα "Ed Radice Sports Complex" της Τάμπα. Χρώματά της είναι το λευκό, το κόκκινο και το μαύρο. 

Την ονομασία *Hellenic* ("Ελληνική") καθώς και το έμβλημά της (μια στεφανωμένη αρχαιοελληνική κόρη) οφείλει στον ελληνοαμερικανό προπονητή της, Τζορτζ Φωτόπουλο, ο οποίος μεταξύ άλλων παλιότερα είχε διατελέσει προπονητής των γυναικείων ομάδων των πανεπιστημίων Τάμπα (1998-2000) και Λουιζιάνα Στέιτ (2000-2004). Βοηθός προπονητή στην ομάδα νεανίδων του συλλόγου είναι η σύζυγός του, Ντανιέλ Φωτοπούλου, πρώην διεθνής παίκτρια των ΗΠΑ και παγκόσμια πρωταθλήτρια το 1999.

## Ιστορικό
Η ομάδα ιδρύθηκε το 2008 ως "Hellenic Utd" και αμέσως εντάχθηκε στην "W-League" της ομοσπονδίας "United Soccer Leagues" (*USL*) που αντιστοιχεί στην 3η κατηγορία του γυναικείου ποδοσφαίρου των ΗΠΑ. Αγωνίστηκε για τρεις σεζόν στον "Όμιλο Ατλαντικού" (*Atlantic Division*) της Ανατολικής Ζώνης (*W-League's Eastern Conference*). Το Φεβρουάριο του 2011 ανακοινώθηκε ότι έγινε δεκτή στην ανώτερη κατηγορία "Πρέμιερ Λιγκ Γυναικών" (*WPSL*), ως **"Τάμπα Μπέι Γιουνάιτεντ Χελένικ"** (*Tampa Bay United Hellenic*), αφού εντωμεταξύ συνενώθηκε με την ομάδα "RSL Florida". Εκτός από τη γυναικεία ομάδα έχει ομάδες ακαδημιών μικρότερων ηλικιών, για αγόρια και για κορίτσια.

## Αγωνιστική πορεία

## Εξωτερικοί σύνδεσμοι

*Ιστοσελίδα "Tampa Bay Hellenic" 
*"Hellenic USL Soccer"
*Ιστοσελίδα "Tampa Bay Utd" 

Κατηγορία:Ελληνικοί αθλητικοί σύλλογοι Η.Π.Α.
Κατηγορία:Αθλητικοί σύλλογοι Η.Π.Α.
Κατηγορία:Ιδρύσεις αθλητικών συλλόγων το 2008
Κατηγορία:Ποδοσφαιρικές ομάδες ΗΠΑ
Κατηγορία:Γυναικείο ποδόσφαιρο ΗΠΑ
Κρατικός Αερολιμένας Μυτιλήνης «Οδυσσέας Ελύτης»

Ο **Κρατικός Αερολιμένας Μυτιλήνης «Οδυσσέας Ελύτης»** (συντομογραφίες: IATA: **MJT**, ICAO: **LGMT**, ΥΠΑ: **ΚΑΜΤΕ**) βρίσκεται στη Λέσβο, 8 χιλιόμετρα από την πόλη της Μυτιλήνης στην περιοχή της Κρατήγου.

## Ιστορικό
Ξεκίνησε τη λειτουργία του το 1948 με χωμάτινο διάδρομο μήκους 1.200 μέτρων και πλάτος 32 μέτρων. Το 1965 το κτήριο του Τερματικού Σταθμού είχε εμβαδόν 368 τ.μ. Τη δεκαετία του 1970 το μήκος του διαδρόμου έφτασε τα 1.974 μέτρα ενώ μέχρι το 2000 οι υποδομές βελτιώθηκαν και ο διάδρομος ανακατασκευάστηκε με νέο τάπητα. Ο διάδρομος επεκτάθηκε στα 2.400 μέτρα και πλάτος 45 μέτρα. Με τις τελευταίες προσθήκες ο τερματικός σταθμός απέκτησε συνολική επιφάνεια 2.000 τ.μ.

Το 1980 πραγματοποιήθηκε η πρώτη απευθείας πτήση με χώρα της Ευρώπης και από τότε κάθε θερινή σεζόν υποδέχεται δεκάδες αεροπορικές εταιρίες από όλη την Ευρώπη. Έχει πάρει το όνομά του από τον νομπελίστα ποιητή Οδυσσέα Ελύτη.

## Παρεχόμενες υπηρεσίες
Το αεροδρόμιο διαθέτει 	
* Travel Value & Duty Free Shop
* Καφέ-Μπαρ
* Γραφεία ενοικίασης αυτοκινήτων

## Στατιστικά

## Αεροπορικές εταιρείες και προορισμοί

* Επίσης το αεροδρόμιο χρησιμοποιείται από την Αερολέσχη Μυτιλήνης η οποία στεγάζεται σε χώρο ο οποίος της παραχωρήθηκε από την Υπηρεσία Πολιτικής Αεροπορίας.

## Παραπομπές


## Πηγές
* Επίσημη ιστοσελίδα του αερολιμένα
* Αερολέσχη Μυτιλήνης
* Airliners .gr

Κατηγορία:Αεροδρόμια στην Ελλάδα
Αεροδρομιο
Ρίζωμα Τρικάλων

Το **Ρίζωμα** είναι χωριό του Νομού Τρικάλων, μέχρι το 1997 έδρα της ομώνυμης κοινότητας, από το 1997 έδρα του καποδιστριακού Δήμου Παραληθαίων και από το 2010 εντάχθηκε σύμφωνα με το Πρόγραμμα «Καλλικράτης» ως Τοπική Κοινότητα  στο Δήμο Τρικκαίων. Απέχει από την πόλη των Τρικάλων περίπου 13 χιλιόμετρα.

## Τοπωνύμιο
Παλαιότερα το χωριό ονομαζόταν «Σκλάταινα», όνομα το οποίο προέρχεται από το σλαβικό Slatina. Με την παλιά ονομασία το χωριό αναφέρεται για πρώτη φορά σε ένα πατριαρχικό σιγίλλιο του έτους 1163. 

Η Σκλάταινα αναφέρεται επίσης σε ένα χρυσόβουλλο του 1336 του Ανδρονίκου Γ’ Παλαιολόγου καθώς και σε ένα σιγιλλιώδες γράμμα του έτους 1393 του οικουμενικού πατριάρχη Αντωνίου Δ’. 

Στην “καταγραφή χωραφιών των εκκλησιών Τρίκκης και Σταγών επί Αλή πασά”, η οποία περιέχεται στον κώδικα Τρίκκης, αναφέρεται η Σκλάταινα με 436 στρέμματα. 

Ύστερα από κυβερνητική απόφαση για αποκάθαρση της ελληνικής επικράτειας από σλαβικά, τουρκικά και αλβανικά ονόματα οικισμών, το χωριό μετονομάσθηκε το 1927 σε Ρίζωμα.

## Οικονομία
Οι κάτοικοι του χωριού ασχολούνταν αρχικά με την κτηνοτροφία. Στη συνέχεια ασχολούνταν παράλληλα με γεωργικές εργασίες (δημητριακά, όσπρια, αμπέλια και σκόρδα) και τη σηροτροφία (κουκούλια μεταξοσκωλήκων). Μετά από τη διανομή του αγροτικού κλήρου το 1929 οι κάτοικοι του χωριού εξειδικεύτηκαν στην καπνοκαλλιέργεια. Σήμερα, ύστερα από σχέδια της Κοινής Αγροτικής Πολιτικής της Ευρωπαϊκής Ένωσης για περιορισμό της παραγωγής καπνού, τα περισσότερα χωράφια έγιναν ελαιώνες.

## Εκπαίδευση
Το Ρίζωμα έχει μακρά εκπαιδευτική παράδοση. Οι δημογραφικές εξελίξεις αλλά και η εκπαιδευτική πολιτική των τελευταίων ετών οδήγησαν στην υποβάθμιση της οργανικότητας του Δημοτικού Σχολείου σε τετραθέσιο, καθώς και στο κλείσιμο του Γυμνασίου.

## Πρόσωπα

* Όσιος Φιλόθεος, δεύτερος κτήτορας της Μονής Αγίου Στεφάνου Μετεώρων.

## Παραπομπές


## Πηγές
* Αχιλ. Καψάλης & Στ. Λιούτας, *Σκλάταινα Τρικάλων, ιστορία και σύγχρονη ζωή*, Β΄ έκδοση, Θεσσαλονίκη, Κυριακίδης, 2014  (α΄ έκδ. 1997).

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
1285 Ιουλιέττα

Η **Ιουλιέττα (Julietta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,798. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το βαφτιστικό όνομα της νύφης του Ντελπόρτ.

## Φυσικά χαρακτηριστικά
Η μέση διάμετρος της Ιουλιέττας εκτιμάται σε 40,84 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0610. Είναι άγνωστο με ποια περίοδο περιστρέφεται η Ιουλιέττα γύρω από τον εαυτό της, με μία πιθανή τιμή 20,3 ώρες (Behrend 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιουλιεττα
Έγκον Φρίντελ

Ο **Έγκον Φρίντελ** (γερμανικά: *Egon Friedell*, Βιέννη, 21 Ιανουαρίου 1878 - 16 Μαρτίου 1938) ήταν επιφανής Αυστριακός λόγιος. Σπούδασε φιλοσοφία και γερμανική φιλολογία αλλά υπήρξε μία πολύπλευρη προσωπικότητα: εργάστηκε ως ηθοποιός, θεατρικός κριτικός, συγγραφέας, καμπαρεττίστας και επιφυλλιδογράφος. Το έργο του «Πολιτιστική ιστορία της αρχαίας Ελλάδας» αποτελεί ένα από τα σημαντικότερα συγγράματα πάνω στο ήθος και την ψυχολογία των αρχαίων Ελλήνων. Αυτοκτόνησε το 1938, αμέσως μετά την κατάληψη της χώρας του από τα χιτλερικά στρατεύματα.

## Παραπομπές


Κατηγορία:Αυστριακοί φιλόσοφοι
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Κατηγορία:Αυστριακοί ιστορικοί
Κατηγορία:Αυστριακοί δημοσιογράφοι
Κατηγορία:Αυστριακοί ηθοποιοί
Κατηγορία:Αυστριακοί κριτικοί του θεάτρου
Κατηγορία:Αυστριακοί μεταφραστές
Κατηγορία:Αυτόχειρες
Καρχαρίας μάκο

Ο **καρχαρίας μάκο** είναι το κοινό όνομα των καρχαριών του γένους **Ίσουρος** (*Isurus*) που ανήκει στην οικογένεια των Λαμνιδών. Υπάρχουν δύο ζωντανά είδη, ο ρυγχοκαρχαρίας και ο μακρυπτέρυγος ρυγχοκαρχαρίας, και πολλά εξαφανισμένα, γνωστά από τα απολιθώματα. Έχουν μήκος από 3 μέχρι 4,5 μέτρα. Οι καρχαρίες μάκο μπορούν να κολυμπήσουν με ταχύτητα μέχρι 65 χλμ/ώρα και να εκτελέσουν άλματα ύψους 7 μέτρων στον αέρα.

## Παραπομπές


Κατηγορία:Λαμνόμορφα
Κατηγορία:Καρχαρίες
Κεβίν Μπορλέ

Ο **Κεβίν Μπορλέ** (*Kévin Borlée*, γενν. 22 Φεβρουαρίου 1988) είναι Βέλγος αθλητής του στίβου. Το 2010 ήταν πρωταθλητής Ευρώπης στα 400 μέτρα στον ανοιχτό στίβο. Με την ομάδα της χώρας του στη σκυταλοδρομία 4Χ400, έχει επίσης κερδίσει ένα ασημένιο μετάλλιο, στο Παγκόσμιο πρωτάθλημα κλειστού στίβου το 2010, και δύο χάλκινα, στο Πανευρωπαϊκό Πρωτάθλημα Ανοιχτού Στίβου το 2010 και στο Παγκόσμιο Πρωτάθλημα Ανοιχτού Στίβου το 2011 αντίστοιχα. 

## Βιογραφικό
Ο Κεβίν Μπορλέ γεννήθηκε στις 22 Φεβρουαρίου 1988 στο Woluwe-Saint-Lambert του Βελγίου. Τόσο ο δίδυμος αδερφός του Τζόναθαν όσο και ο μικρότερος αδερφός του Ντιλάν και η αδερφή του Ολίβια είναι και αυτοί αθλητές του στίβου. Το 2006, ο Κέβιν Μπορλέ σε ηλικία 18 ετών κέρδισε το χρυσό μετάλλιο στα 400 μέτρα στο εθνικό πρωτάθλημα κλειστού στίβου της χώρας του. 

Στους Ολυμπιακούς Αγώνες του Πεκίνου το 2008, στα ημιτελικά των 400 μέτρων, έκανε εθνικό ρεκόρ (44.88 δευτ.) βελτιώνοντας το προηγούμενο ρεκόρ κατά 14 εκατοστά του δευτερολέπτου αλλά δεν κατάφερε να περάσει στον τελικό. Στους ίδιους αγώνες συμμετείχε στην σκυταλοδρομία 4Χ400, στον τελικό της οποίας η βελγική ομάδα κατετάγη 5η με χρόνο 2:59.37 που ήταν εθνικό ρεκόρ Βελγίου. Στα τέλη του 2008 ο Κεβίν Μπορλέ και ο αδερφός του Ζονατάν εγκαταστάθηκαν στη Φλόριντα και γράφτηκαν στο Florida State University. 

Στο Παγκόσμιο Πρωτάθλημα Ανοιχτού Στίβου στο Βερολίνο το 2009 και στο Παγκόσμιο Πρωτάθλημα Κλειστού Στίβου το 2010 στην Ντόχα του Κατάρ, η βελγική ομάδα στη σκυταλοδρομία 4Χ400, με τον Κεβίν Μπορλέ στη σύνθεσή της, ήταν τέταρτη και δεύτερη αντίστοιχα. Το ασημένιο μετάλλιο στην Ντόχα συνοδεύτηκε και από εθνικό ρεκόρ(3:06.94). 

Στο Πανευρωπαικό Πρωτάθλημα Ανοιχτού Στίβου στην Βαρκελώνη το 2010 ο Κεβίν Μπορλέ κέρδισε το χρυσό μετάλλιο στα 400 μέτρα ενώ η ομάδα σκυταλοδρομίας του Βελγίου στα 4Χ400, στην οποία συμμετείχε και πάλι ο Κεβίν Μπορλέ, κέρδισε το χάλκινο μετάλλιο. Την τρίτη θέση κατέλαβε η βελγική ομάδα στο ίδιο αγώνισμα και στο Παγκόσμιο Πρωτάθλημα ανοιχτού στίβου στο Νταεγού το 2011. 

## Παραπομπές


## Εξωτερικοί σύνδεσμοι
http://iaaf.org/athletes/biographies/letter=0/athcode=208013/index.html

Μπορλέ Κέβιν
Κατηγορία:Δρομείς ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Μακρυπτέρυγος ρυγχοκαρχαρίας

Ο **μακρυπτέρυγος ρυγχοκαρχαρίας** (επιστημονική ονομασία *Isurus paucus* - *Ίσουρος ο ολίγος*) είναι ένας καρχαρίας της οικογενείας των λαμνίδων, που κατοικεί σε εύκρατα και τροπικά νερά. Όπως και ο ρυγχοκαρχαρίας αναφέρεται και ως καρχαρίας μάκο, αν και είναι πιο σπάνιος. Είναι πελαγικό είδος και ζει σε νερά μετρίου βάθους. Φτάνει σε μέγιστο μήκος τα 4,3 μέτρα. Το κύριο χαρακτηριστικό του είναι τα μεγάλα και μακριά θωρακικά πτερύγια.

Το λεπτό σώμα του μακρυπτέρυγου ρυγχοκαρχαρία και τα μακριά, ευρέα θωρακικά πτερύγια τον κάνουν να μοιάζει με τον ωκεάνιο λευκοπτέρυγο καρχαρία (Carcharhinus longimanus) και το γλαυκοκαρχαρία (Prionace glauca), δύο βραδείς καρχαρίες του ανώ ωκεάνιων υδάτων. Αυτή η μορφολογική ομοιότητα υποδηλώνει ότι ο μακρυπτέρυγος ρυγχοκαρχαρίας είναι λιγότερο δραστήριος από το ρυγχοκαρχαρία, ένα από τους ταχύτερους και πιο δραστήριους καρχαρίες. Όπως και τα άλλα μέλη της οικογένειάς του, το είδος αυτό διαθέτει ένα συγκυκλοφοριακό σύστημα αγγείων που ονομάζεται *mirabilia Rete* (Λατινικά για το «υπέροχο δίκτυο», ενικό Rete mirabile) στο μυϊκό σύστημα του κορμού του και γύρω από τα μάτια και το μυαλό του. Το σύστημα αυτό επιτρέπει στις Λαμνίδες να διατηρούν την μεταβολική θερμότητα και να διατηρούν υψηλότερη θερμοκρασία σώματος από το περιβάλλον τους, αν και δεν είναι βέβαιο αν ο μακρυπτέρυγος μάκο έχει το ίδιο.

## Παραπομπές


Κατηγορία:Λαμνόμορφα
Κατηγορία:Καρχαρίες
Πισιδική γλώσσα

Η **Πισιδική** ήταν η εντόπια γλώσσα της περιοχής της Πισιδίας στην Μικρά Ασία και ανήκει στην ινδοευρωπαϊκή ομάδα γλωσσών της Ανατολίας. Μαρτυρείται σε περίπου 30 επιγραφές, γραμμένες σε ελληνικό αλφάβητο, που περιέχουν κατά κύριο λόγο ονόματα προσώπων. Για την Πισιδική δεν γνωρίζουμε πολλά. Όποιες μεταφράσεις έχουν γίνει, είναι καθαρά υποθετικές και βασισμένες κυρίως στο περιεχόμενο το οποίο αναγραφόταν στις επιτύμβιες στήλες της ευρύτερης περιοχής.

## Λέξεις με πιθανή μετάφραση
Παρακάτω αναφέρονται μερικές ενδεικτικές λέξεις στην Πισιδική.

## Πηγές


## Συνδέσμοι
* Πισιδική επιγραφή - 
* Πισιδική επιγραφή - 

Κατηγορία:Ανατολιακές γλώσσες
Κατηγορία:Εξαφανισμένες γλώσσες της Ασίας
Καρλ Τσάις Ιένα

Η **ΦΚ Καρλ Τσάις Ιένα** (γερμανικά: *FC Carl Zeiss Jena*) είναι γερμανική ποδοσφαιρική ομάδα με έδρα την πόλη Ιένα, του κρατιδίου της Θουριγγίας στη Γερμανία.

## Πρόσφατες Σεζόν

## Παραπομπές


## Εξωτερικοί σύνδεσμοι
*Επίσημη Ιστοσελίδα Ομάδας
*Οδηγός του Abseits για το γερμανικό ποδόσφαιρο 
*Ιστοσελίδα του συνδέσμου των οπαδών
*Προφίλ της Carl Zeiss Jena

Κατηγορία:Ιδρύσεις αθλητικών συλλόγων το 1903
Κατηγορία:Ιδρύσεις ποδοσφαιρικών ομάδων το 1903
MxPx

Οι **MxPx** είναι ποπ πανκ μπάντα από το Μπρέμερτον της Ουάνσιγκτον. Το συγκρότημα έχει κυκλοφορήσει 8 studio albums, 4 EP και πάνω από 20 σινγκλ. Όλα τα μέλη της μπάντας είναι Χριστιανοί και αυτό έχει επηρεάσει πολλά τραγούδια τους. Παρ' όλα αυτά οι ίδιοι έχουν δηλώσει πως προτιμούν να μην αποκαλούνται *Cristian Band*.

## Η αρχή (1992)
Οι MxPx ξεκίνησαν το καλοκαίρι του 1992 με το όνομα *Magnified Plaid*. Έπαιζαν μουσική επηρεασμένη από πολλές πανκ μπάντες τις εποχής όπως οι NOFX, οι Descendents κ.α. Τα μέλη του συγκροτήματος - ο Μάικ Χερέρα (μπάσο/φωνή), ο Γιούρι Ρούλεϊ (ντραμς) και ο Άντι Χάστιντ (κιθάρα) - ήταν συμμαθητές από το Λύκειο και ήταν μόλις 15 χρονών όταν έφτιαξαν το συγκρότημα. Αργότερα το όνομα του συγκροτήματος έγινε *MxPx* από τα αρχικά του προηγούμενου ονόματος (M.P.)

## Τα πρώτα χρόνια
Την πρώτη τους συναυλία οι MxPx την έκαναν στην πίσω αυλή του σπιτιού του Μάικ Χερέρα το 1993. Ο νεαρός τότε Μάικ είχε εξασκηθεί τόσο πολύ για την συναυλία που τελικά αρρώστησε και έκλεισε η φωνή του.

Το πρώτο τους άλμπουμ με όνομα *Pokinatcha* κυκλοφόρησε το 1994 όταν ακόμα τα μέλη του συγκροτήματος ήταν στο λύκειο! Το άλμπουμ είναι γνώριμο στους θαυμαστές του συγκροτήματος για το hardcore στιλ του.

Μετά από αυτό το πρώτο άλμπουμ, ο κιθαρίστας Άντι Χάστιντ έφυγε από την μπάντα για να συνεχίσει τις σπουδές του στο κολέγιο και ο Τομ Γισνιέσκι πήρε την θέση του.

Αργότερα οι MxPx κυκλοφόρισαν και άλλα 2 αλμπουμ, το *Teenage Politics* το 1995 και το *Life in General* το 1996. Με το τελευταίο τους άλμπουμ οι MxPx θα γίνουν γνωστοί σε όλη την αμερικάνικη πανκ σκηνή αφου θα περιοδεύσουν σε όλες τις Ηνωμένες Πολιτείες το καλοκαίρι του 1996.

## Τα χρόνια της δόξας
Το 1997 οι MxPx υπέγραψαν συμβόλαιο με την A&M Records και το πρώτο άλμπουμ που κυκλοφόρησαν με την συγκεκριμένη δισκογραφική εταιρία *Slowly Going the Way of the Buffalo* το 1998 θα γίνει χρυσό στις ΗΠΑ με 500.000 πωλήσεις δίσκων. Δίσκος ο οποίος θα είναι ο τελευταίος τους hardcore punk δίσκος αφού αργότερα το συγκρότημα θα αρχίζει να πειραματίζεται με πιο ποπ πανκ ήχους.

Το άλμπουμ με την A&M Records κυκλοφόρησε το 2003 με όνομα *Before everything and After*, άλμπουμ το οποίο μοιάζει πολύ στον ήχο με ποπ πανκ μπάντες της εποχής όπως τους Blink-182 και τους Sum-41. Δύο χρόνια αργότερα θα κυκλοφορήσουν το επόμενο τους άλμπουμ *Panic*. Το τραγούδι τους *Wrecking Hotel Rooms* θα γνωρίσει τα φώτα της δημοσιότητας αφοί στο κομμάτι τραγουδάει ο μπασίστας των Blink 182 Μαρκ Χόπους παρέα με τον Μάικ Χερέρα.

## 2007-Σήμερα
Το πιο πρόσφατο τους άλμπουμ κυκλοφόρησε το 2007 με όνομα *Secret Weapon*. Από το καλοκαίρι του 2011 οι MxPx ηχογράφησαν το νέο τους άλμπουμ μετά από 4 χρόνια με όνομα *Plan Within Plans*. Το άλμπουμ κυκλοφόρησε στις 3 Απριλίου του 2012.

## Δισκογραφία
* Pokinatcha (1994)
* Teenage Politics (1995)
* Life in General (1996)
* Slowly Going the Way of the Buffalo (1998)
* The Ever Passing Moment (2000)
* Before Everything & After (2003)
* Panic (2005)
* Secret Weapon (2007)
* Plans Within Plans (2012)

Κατηγορία:Μουσικά τρίο
Κατηγορία:Μουσικά συγκροτήματα από Ουάσινγκτον (πολιτεία)
Κατηγορία:Αμερικανικά punk rock συγκροτήματα
Παρορβηλία (αποσαφήνιση)

Η **Παρορβηλία** μπορεί να αναφέρεται στα τοπωνύμια:

*Παρορβηλία (περιοχή), χώρα της βορειοανατολικής Μακεδονίας, η αποκαλούμενη σήμερα και Μακεδονία του Πιρίν, από το όρος Πιρίν (ή Πυρήν) *- ελληνικά: οροσειρά Ορβήλου.*
*Παρορβηλία (πόλη), αρχαία Παιονική πόλη των Αγριάνων στην Παρορβήλια χώρα.
Νικόλαος Δράμαλης

Ο **Νικόλαος Δράμαλης** ήταν οπλαρχηγός της Ελληνικής Επανάστασης του 1821 από την περιοχή της Δράμας.

## Βιογραφικά στοιχεία

Ο Νικόλαος Δράμαλης γεννήθηκε στα τέλη του 18ου αιώνα στην περιοχή Δράμας. Συμμετείχε με το σώμα του στις μάχες του 1821 στην Κεντρική Μακεδονία υπό τον Εμμανουήλ Παπά. Μετά την αποτυχία των επαναστατών εκεί, κατέβηκε στη νότια Ελλάδα όπου συμμετείχε με το σώμα του σε πολλές μάχες. Από την πολεμική του δράση τραυματίστηκε αρκετές φορές. Στη συνέχεια εγκαταστάθηκε στο Ναύπλιο και μετά τη δημιουργία του τακτικού στρατού, κατατάχτηκε στη Β΄ τάξη υπαξιωματικών. Εκεί έλαβε και επισήμως το επώνυμο "Δράμαλης", δηλωτικό της καταγωγής του. Επί Ιωάννη Καποδίστρια (1828 - 1831) προήχθη σε αξιωματικό. Το 1831 μετά την ανάληψη της εξουσίας από τον Αυγουστίνο Καποδίστρια, ο Νικόλαος Δράμαλης μαζί με τους αξιωματικούς που υπηρετούσαν τότε στην εθνική φρουρά, Δ. Πανά, Γ. Π. Φαρμάκη, Πηνειό, Βασίλειο Αθανασίου, Αναστάσιο Βούλγαρη, Β. Μπούσγο, Τριανταφυλλίνα και Γ. Καλατζή συντάχθηκαν με την αντικυβερνητική πλευρά που είχε ως αποτέλεσμα την παραίτηση τελικά του Αυγ. Καποδίστρια στις 23 Μαρτίου του 1832. 

## Αναφορές


Κατηγορία:Οπλαρχηγοί του 1821
Κατηγορία:Έλληνες αξιωματικοί του πεζικού
Κατηγορία:Ιστορία της Δράμας
Κατηγορία:Δράμα (πόλη)
Πιάνιτζα

Η **Πιάνιτζα** ή **Πιάνετς** (βουλγαρικά: Пиянец,  *Πιγιάνετς*) είναι ιστορική περιοχή της Παρορβηλίας στη βορειοανατολική Μακεδονία, στα σύνορα Βόρειας Μακεδονίας και Βουλγαρίας. Το τμήμα της Βόρειας Μακεδονίας περιλαμβάνει περιοχές των δήμων Ντελτσέβου και Πέχτσεβο, ενώ το τμήμα της Βουλγαρίας περιλαμβάνει το δυτικό τμήμα του Δήμου Νεβεστίνου.

## Γεωγραφικά - ιστορικά στοιχεία
Η Πιάνιτζα είναι μια λοφώδης περιοχή ανάμεσα στα όρη Βλαχίνια (Ησσόινο) στα νοτιοανατολικά και Οσόγκοβο στα δυτικά του συμπλέγματος της οροσειράς του Δυτικού Ορβήλου. Στην ανατολική *Πιάνιτζα* ρέουν οι παραπόταμοι του Στρυμώνα Ελεσνίτσα και Ρετίτσα, ενώ δυτικά ο παραπόταμος του Αξιού Μπρεγκαλνίτσας (Άστιβος). Σημαντικότερα χωριά είναι το Παντζάρεβο, το Τσάρνικ και το Καλλιμάνι στη Βόρεια Μακεδονία, η Τσαρβαρίτσα, ο Προφήτης Ηλίας, το Τισάροβο, το Βάξεβο, το Πελατίκοβο, η Ερεμία και η Δρομοχάρη στη Βουλγαρία. Κέντρο της *Πιάνιτζας* θεωρείται το Τσάρεβο ''(σήμερα Ντέλτσεβο)'' στη Βόρεια Μακεδονία.

Κατά τη Βυζαντινή περίοδο ονομάζονταν επίσης, Πιάνιτζα. Η ετυμολογία του ονόματος εικάζεται ότι προέρχεται από τους Παίονες που κατοικούσαν την περιοχή στην αρχαιότητα (Λαιαίοι, Αγριάνες κ.λ.π.). Στην περιοχή ζουν χριστιανοί και αρκετοί μουσουλμάνοι παρόλο που οι περισσότεροι από τους τελευταίους έχουν μετοικήσει στην Τουρκία.

## Παραπομπές


Κατηγορία:Ιστορικές περιοχές της Βουλγαρίας
Κατηγορία:Ιστορικές περιοχές της Βόρειας Μακεδονίας
Κατηγορία:Νοτιοανατολική Στατιστική Περιφέρεια (Βόρεια Μακεδονία)
Κατηγορία:Επαρχία Μπλαγκόεβγκραντ
Κατηγορία:Παρορβηλία
Νικόλαος Γκιουλέκας

Ο **Νικόλαος Γκολέτσης** ή **Μπουρμπουτζιώτης** ή **Βουρβουτζιώτης** ή *Βουρβουτσιώτης* ή **Νικόλαος Γκιουλέκας** ήταν οπλαρχηγός της Ελληνικής Επανάστασης του 1821 από το Επταχώρι (Βουρβουτσικό) Καστοριάς.

## Βιογραφικά στοιχεία
Ο Νικόλαος Γκολέτσης γεννήθηκε στα τέλη του 18ου αιώνα στο Επταχώρι Καστοριάς. Συμμετείχε στην Ελληνική επανάσταση του 1821 ως οπλαρχηγός, τόσο στη Μακεδονία, όσο και στη Νότια Ελλάδα. Πήρε μέρος σε πολλές μάχες κατά τη διάρκεια της επανάστασης, ως οπλαρχηγός, επικεφαλής σώματος Επταχωριτών. Κατατάχθηκε στην 6η τάξη αξιωματικών του Ελληνικού στρατού. Συνεργάστηκε κατά τη διάρκεια του αγώνα με το Μάρκο Μπότσαρη και το Θεόδωρο Κολοκοτρώνη. Στο μεγαλύτερο διάστημα του αγώνα πολέμησε στο πλευρό του Γεώργιου Καραϊσκάκη. Το 1825 έγινε χιλίαρχος στο σώμα του Γ. Καραϊσκάκη. Διακρίθηκε στη Μάχη της Αράχωβας. Μετά το τέλος των πολεμικών επιχειρήσεων, ο ίδιος και το σώμα του επέστρεψε στο Επταχώρι, όπου συνέχισε να εργάζεται στον οικογενειακό του μύλο. Σήμερα σώζεται ο "Μύλος του καπετάν Γκολέτση"  λίγο έξω από το χωριό. Κατά την επιστροφή του στο χωριό έφερε και δυο κειμήλια, δυο σπαθιά με την ιδιόχειρη υπογραφή του Γεώργιου Καραϊσκάκη. Τελικά, δολοφονήθηκε στο Επταχώρι από συγχωριανό του, λόγω προσωπικών διενέξεων.

## Πηγές
* Οι εις τα μητρώα των αγωνιστών του 1821, αναγραφόμενοι Μακεδόνες, Γεώργιος Χ. Χιονίδης, Εταιρεία Μακεδονικών Σπουδών, Θεσσαλονίκη
* Οικολογική Κίνηση Κοζάνης, Ο Μύλος του Γκιουλέκα (Καπετάν Γκολέτση)

Κατηγορία:Οπλαρχηγοί του 1821